google/wiki40b huggingface dataset:
Lokalhistorisk senter (Horten)

Lokalhistorisk senter holder til på Karljohansvern, ned mot kanalen, i Kommandørkaptein Klincks vei 2. Lokalene er den gamle sykestua, eid av Horten kommune. Senteret er organisert som en privat, selveiende stiftelse, etablert i februar 2004, og har leieavtale med kommunen i 30 år fra 2005. Lokalhistorisk Senter åpnet bymuseet og samlingene for publikum i mars 2007.

Utstilling og kafé

Senteret har laget et bymuseum, og driver egen kafé, kafé Breda, kalt opp etter en av ildsjelene innen lokalhistorie i byen, Alf Breda. Senteret åpnet dørene for publikum i mars 2007.

Samlingen

Senteret samler inn, systematiserer og arkiverer dokumenter, protokoller, tegninger osv., og samler inn og digitaliserer lokalhistoriske fotografier. Den største digitaliserte enkeltsamlingen er arkivet etter Horten Verft. Ca. 16.000 fotografier er digitalisert og tekstet. Lokalhistorisk Senter har også bildearkivene etter fotografene Olaf Olaff og Wittusen. Disse samlingene består av flere hundre tusen bilder, og arbeidet med å pakke om og systematisere samlingene er igangsatt.
Totalt er stiftelsen i besittelse av mer enn 200 000 dokumenter, protokoller osv. Videre 4 500 kart, plakater og tegninger, og flere hundre tusen fotografier.
Thomas Sunesson

Klubbkarriere

Sunesson startet karrieren som ung spiller i Mönsterås. Han fikk sin profesjonelle debut i Kalmar FF, hvor han spilte 101 kamper og scoret 16 mål fra 1978 til 1982. Han gikk til Malmö FF i 1983, hvor han over to sesonger spilte 32 kamper og scoret tolv mål. Sunesson spilte for FC Lausanne-Sport fra 1984 til 1986, før han vendte tilbake til Sverige.
I 1986 og 1987 spilte han for Djurgårdens IF, første sesongen i Allsvenskan, men han rykket ned sammen med klubben. Sunesson spilte sammenlagt 19 kamper og scoret fire mål for klubben, hvorav ti kamper og to mål i Allsvenskan. Sesongene etter spilte han for IF Brommapojkarna, etterfulgt av Hammarby IF, før han i 1989 gikk til portugisiske Beira-Mar. Han kom også til å spille for Seixal, også de fra Portugal, før han la opp i 1991.

Landslagskarriere

Sunesson spilte tolv kamper og scoret seks mål for Sverige i 1983 og 1984, inklusive to EM-kvalifiseringskamper til EM i 1984.
Revidert romanisering av koreansk

Bruk

Det er ikke forventet at revidert romanisering skal bli tatt opp som det offisielle systemet for romanisering av koreanske familienavn. For eksempel vil det vanlige familienavnet Lee (이) bli I (Yi i etter McCune-Reischauer) i dette nye systemet.
Det oppfordres både til at både personnavn og kommersielle navn endres, men det kreves ikke. Alle koreanske lærebøker ble pålagt å følge det nye systemet fra 28. februar 2002. Engelskspråklige aviser i Sør-Korea var opprinnelig motstandere av systemet og henviste til dets mangler, men har senere gitt etter for press fra myndighetene. Korea Herald følger det reviderte systemet mens Korea Times følger McCune-Reischauer, men uten breve.
Nord-Korea fortsetter med å bruke en versjon av McCune-Reischauer. Spesialister på koreansk språk har en tendens til å bruke McCune-Reischauer, mens lingvister gjerne benytter Yale-romaniseringen.
Gonçalo Guedes

Landslaget

6. november 2015 fikk han sin første landskamp for Portugal mot Russland.
Han ble tatt ut i Portugals tropp til VM i fotball 2018 i Russland.
Bonipogonius

Utseende

En middelsstor, mørkbrunlig trebukk. Antennene er nokså kraftige og litt lengre enn kroppen. Pronotum er rektangulært med en liten pigg midt på hver sidekant. Dekkvingene er brune, jevnbrede, litt blanke, kraftig punkterte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er utbredt i Japan.
Eurovision Young Musicians 2008

Eurovision Young Musicians 2008 var den 14. finalen i Eurovision Young Musicians (siden oppstarten i 1982), og fant sted 9. mai 2008 i Wien under Wiener Festwochen. Arrangementet ble produsert av ORF for Den europeiske kringkastingsunionen.
Av totalt 15 deltagere ble syv bli valgt til å delta i den fjernsynsoverførte finalen. De ble ledsaget av Wiener Philharmoniker under ledelse av dirigent Alexandar Markovic.
Eldbjørg Hemsing (f. 1990, fiolin), som vant NRKs konkurranse Virtuos 2008, representerte Norge i konkurransen, hvor hun fikk publikumsprisen og juryens 3. pris.
Parlamentsvalget i Hellas 2019

Valgordning

Statsborgere har stemmerett og -plikt ved fylte 18 år. Brudd på stemmeplikten kan føre til fengselsstraff, men regelen ble per 1999 ikke anvendt, og heller ikke siden. Kvinnene fikk stemmerett i 1953. For valgbarhet kreves at kandidaten har fylt 25 år. Sperregrensen var 3 %.
Av de 300 representantene ble 288 valgt fra 56 valgdistrikter og 12 fra en statsliste. To hundre og femti plasser i parlamentet ble valgt ved forholdstallsvalg, mens de siste 50 plassene ble tildelt det største partiet. Denne regelen var vedtatt opphevet da valget ble avholdt, men med ikrafttredelse først ved neste parlamentsvalg.

Valgresultat

Nytt demokrati ble valgets vinner. Partiet fikk en tilslutning på 39,85 % av stemmene, mot 28,1 % ved det siste valget i 2015.  
Valgforbundet Syriza oppnådde 31,53 % av stemmene, mot 35,5 % i 2015. Deretter fulgte PASOKs etterfølger, det sosialdemokratiske Kinima Allagis med ca. 8,10 % og Hellas' kommunistparti med 5,3 %. Elliniki Lysi kom inn som et nytt høyreorientert parti, med ca. 3,7 % av stemmene.  Et nytt venstreorientert parti, kalt Den europeiske realistiske ulydighetsfronten, under ledelse av tidligere finansminister Yanis Varoufakis, oppnådde ca. 3,4 % av stemmene. Det høyreorienterte Gyllent daggry opplevde en tilbakegang fra 7 % til 2,9 % og mistet sin representasjon i parlamentet. 
Det venstreorienterte Plefsi Eleftherias fikk 1,46 % av stemmene, men ble uten representasjon i parlamentet. Det liberale ENOSI KENTROON Enosi Kentroon fikk en tilslutning på 1,24 % og mistet sine 9 representanter.
Beyond Twilight

Beyond Twilight er et progressiv metal-band fra Danmark.
Bandet ble startet i 1990 som et power metal-band under navnet «Twilight». De skiftet navn til «Beyond Twilight» i 1999, og har gitt ut tre studioalbum.
Almandin

Almandin, feilaktig kjent som almanditt, er et mineral i granatgruppen, som er rikt på aluminium og jern. Fargespekteret i almandin går fra dypt rød til lilla, men almandin er som regel rødt. Navnet almandin er en forvrenging av det greske albandicus som var tatt i bruk av Plinius den eldre om en viss type rødlig granat fra Alabanda i Lilleasia. Sett i sterkt lys gjennom et spektroskop, viser almandin tre karakteristiske absobsjonsstriper. Almandin befinner seg i den ene enden av en serie av faste løsninger, hvor pyrop utgjør den motsatte enden.

Funn i Norge

I Norge er almandin funnet på en rekke lokaliteter, som Andøya, Fauske, Fjaler, Harstad, Iveland, Jotunheimen og Kongsberg.
Freestyle under Vinter-OL 2018 – Kulekjøring kvinner

Kulekjøring kvinner under freestyle under Vinter-OL 2018 fant sted den 9. og 11. februar 2018.

Resultater

De 10 beste fra første kvalifiseringsrunde kvalifiserte seg direkte til finale, mens de resterende kvalifiserte seg til andre kvalifiseringsrunde.
Thaeides

Utseende

Middelsstore (vingespenn ca. 30 millimeter) stjertvinger med to stjerter på bakvingen, i tillegg er bakhjørnet litt uttrukket som en rundet lobe. Hannens overside er skinnende blå med svarte ytterkanter og bredt svart vingespiss, med en oval, brun grop på forvingen. Hunnen er mer brunlig. Undersiden er lyst gråbrun med flere nokså brede, mørke tverrstriper, ofte med et oransje område ved bakhjørnet.

Utbredelse

Slekten er utbredt i den nordlige delen av Sør-Amerika.
Grenlandsaksjonen

Grenlandsaksjonen (974 238 225 i Enhetsregisteret) er en humanitær organisasjon som gjennom over 20 år har hjulpet fattige i Romania. Hovedkontoret ligger i Skien.
Aksjonen startet etter den rumenske revolusjonen i 1989, og allerede i romjula 1989 dro de første fullastede trailerne. Aksjonen fortsatte, og ved 20-årsjubileet nærmet antallet trailere seg 200.

Grenlandsaksjonen har blitt kåret til «Årets Telemarking» i 1999.
Goi gasskraftverk

Goi gasskraftverk er et varmekraftverk i Ishikara i prefekturet Chiba i Japan, øst for Tokyo og på østbredden av Tokyobukta. Installert produksjonseffekt er 1455 – 1886 MW fordelt på 1 x 1000 mw, 1 x 476 MW, og en ny blokk på 350 MW. Brenselkilden er naturgass i form av LNG, og subsidiært noe råolje.
Operatør er energiselskapet Tepco. Anlegget stod ferdig i 1968, med senere utvidelser. Den variable effekten som oppgis skyldes at enhet nr 2 tidvis har vært ute av drift.
American Pie (film)

Handling

American Pie er historien om fire studenter i Michigan som inngår en pakt om at de skal miste jomfrudommen før de uteksamineres fra high school, etter at de ikke greier å begå bragden på en fest i Steve Stiflers (Seann William Scott) hus. 
Kevin Meyers (Thomas Ian Nicholas), lederen av pakten, forsøker å reparere sitt forhold med kjæresten Vicki (Tara Reid), etter at hun gjør det slutt med ham på festen. Chris «Oz» Ostreicher (Chris Klein), som er på skolens lacrosselag med Stifler, blir med i skolekoret, siden de fleste jentene der vet lite om hans rykte som sportsidiot. Paul Finch (Eddie Kaye Thomas), en sofistikert mochaccinodrikker, betaler Vickis venninne Jessica (Natasha Lyonne) 200 dollar for å spre rykter om hvor god han er i senga.
Jim Levenstein (Jason Biggs) jager etter Nadia (Shannon Elizabeth), en utvekslingsstudent fra tidligere Tsjekkoslovakia. Hun kommer til huset hans for å studere sammen med ham, og må skifte klær der etter ballettreningen. Stifler overtaler Jim til å sette opp et webkamera slik at alle kan se på mens hun skifter. Jim løper til Kevin for å se, men da hun finner pornografien hans, og onanerer til den, bestemmer han seg for å løpe tilbake. Jim ankommer, og Nadia beordrer ham til å strippe. I mellomtiden viser det seg at han feilaktig sendte e-mailen med web-kamera-adressen til Kevin og Stifler, som sender lenken videre til alle på skolen. I det Jim og Nadia skal til å ha sex, får Jim en for tidlig utløsning. Nadia skal til å dra, men han overtaler henne til å bli, men det skjer igjen, og Jim blir ydmyket foran alle studentene. I desperasjon ber han korpsnerden Michelle Flaherty (Alyson Hannigan) til avslutningsballet, siden hun tydeligvis er den eneste jenta som ikke vet hva som har hendt.
Finch har imidlertid sine egne problemer. Stifler, som er sint for at en jente avslo å gå på ballet med ham fordi hun håpet Finch skulle be henne, putter et lakserende middel i kaffen hans. Finch greier ikke å gjennomføre sin daglige rutine med å dra hjem på toalettet i storefri, og Stifler viser ham veien til jentenes toalett, bare slik at han kan komme ut igjen foran alle de andre elevene, ydmyket og uten date til ballet.
På festen ved Stiflers hus etter ballet har Kevin og Vicki sex, men gjør det slutt like etterpå på grunn av at de vil være for langt unna hverandre på college. Oz og Heather (Mena Suvari), en jente fra koret, har sex på en brygge, og bygger opp et forhold. Finch har sex med Stifflers mor (Jennifer Coolidge), og fullfører pakten om at han skal ta hevn mot Stifler for toaletthendelsen. Jim og Michelle har også sex, etter at han finner ut at hun så på web-kameraet hun også. Han blir ganske overrasket over hennes oppførsel i senga, og morgenen etterpå, da han oppdager at hun er forsvunnet, finner han ut at han er utnyttet (noe han syns er «kult»).
Il Filostrato

Troja via Frankrike

Il Filostrato er et fortellende dikt om et klassisk emne skrevet i «kongelig oktavformat» og avledet til åtte cantoer. Tittelen, som er en kombinasjon av greske og latinske ord, kan bli noenlunde oversatt til «Nedsenket i kjærlighet». Diktet har et mytologisk emne: det forteller om Troilos (Troilus) kjærlighet, en yngre sønn av Priam av Troja, for Criseida (Cressida), datter av Calcas (Calchas).
Selv om den geografiske plasseringen er plassert i Troja er Boccaccios fortelling ikke tatt fra greske myter, men fra Roman de Troie, en middelaldersk fransk utforming fra 1100-tallet av den trojanske legenden av Benoît de Sainte-Maure. Boccaccio kjente til den fortellingen via en latinske versjon i prosa, Historia destructionis Troiae, ved Guido delle Colonne.
Handlingen i Filostrato kan bli lest som en roman à clef (nøkkelroman) om Boccaccios egen kjærlighet til «Fiammetta». Faktisk foreslår diktet denne tolkningen. Atmosfæren i diktet er en erindring om hvordan hoffet i Napoli var, og figurenes psykologi er portrettert med finurlige referat.

Handlingsforløpet

Calcas, en trojansk profet, har sett at byen vil falle og går over til grekernes side. Hans datter Criseida blir etterlatt, men beskyttes av Hektor fra konsekvensene ved at hennes far har forlatt henne. Troilo ser de elskovssyke blikkene til andre unge menn ved en festival i palladiumet, men samtidig ser han også en ung, sørgende enke. Det er Criseida og Troilo blir forelsket i henne, men ser ingen gjengjeldte følelser hos henne til tross for hans anstrengelser for skaffe seg oppmerksomhet ved å utmerke seg i kampene mot Troja.
Troilos nærmeste venn er Pandaro (Pandarus), en fetter av Criseida, og oppfatter at noe plager ham. Han kaller på Troilo og finner ham i tårer. Til slutt finner Pandarus ut grunnen og sier seg villig å gå i mellom. Troilo, med Pandaros hjelp, vinner til slutt Criseidas hjelp.
I løpet av en våpenhvile overtaler Calcas grekerne til å foreslå en gisselutveksling: Criseida for Antenor. Når de elskede møtes igjen foreslår Troilo at de flykter for å gifte seg, men Criseida argumenterer at han ikke skal oppgi Troja og at hun skal beskytte sin ære. Isteden lover hun å møte ham igjen om ti dager.
Den greske helten Diomedes leder gisselutvekslingen og ser at de elskedes lange blikk og forstår sammenhengen. Han blir selv forelsket i Criseida og forfører henne. Hun mister ,øtet med Troilo som drømmer om et villsvin som han gjenkjenner som et symbol på Diomede. Troilo tolker drømmen korrekt til å bety at Cressida har overført sine følelser til grekeren. Pandaro insisterer at det hele er noe han innbiller seg. Cressida har imellomtiden sendt brev som forteller at hun fortsatt elsker Troilo.
Troilos frykt blir bekreftet når han bror Deífobo (Deiphobus) kommer tilbake til byen med klærne som han har tatt i slaget med Diomedes. På klesplagget er det en spenne som tilhører Criseida. En rasende Troilo drar i kamp for å finne Diomedes, han dreper tusen menn, og han og Diomedes slåss mange ganger, men de klarer ikke å drepe hverandre. Isteden blir Troilos liv og plager avsluttet av Akilles.
Ancognatha erythrodera

Utseende

En middelsstor (ca. 20 millimeter), avlang, blank hornbille. Den har ikke horn på hodet eller groper på pronotum. Kroppen er rødlig svart bortsett fra pronotum, som er gulrødt, av og til med en smal, mørk midtstripe. Undersiden er tett kledt med lange, halmgule hår. Hodet har en tilspisset "snute".

Levevis

De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.

Utbredelse

Artene er utbredt i Peru, Bolivia og Argentina.
Eksplosjonen på stranda i Gaza 9. juni 2006

Dokumentar

Richard Landes, professor ved historisk fakultet ved Universitetet i Boston, har laget en dokumentar om hendelsen. Den er tilgjengelig i en web-versjon Gaza Beach Tragedy
Standard kinesisk

Historikk

Fra langt tilbake har kinesisk bestått av en mengde forskjellige dialekter, og behovet av høyprestisjespråk og lingua franca har alltid vært stort. Konfucius benyttet yayan (雅言, yǎyán,  «elegant/passende språk») i stedet for mer folkelige, regionale dialekter. Tekster fra Handynastiet refererer til tongyu (通語tōngyǔ, «allment språk»). Rimbøker er blitt skrevet siden Sør- og Norddynastiene, og har vært gode kilder til kunnskapen om utviklingen av standarduttalen i disse periodene. Disse standarddialektene var ikke kjent eller benyttet av andre enn eliten, og selv i den dannede overklassen kan variasjoner i uttale rimeligvis ha eksistert. Den forenende faktoren var ikke et visst talespråk men skriftspråket: på denne tid klassisk kinesisk.
Mingdynastiet og Qing-dynastiet benyttet begrepet guanhua (官話, guānhuà, «riksspråk») for å henvise til det språk som benyttes ved hoffet. Standarden på denne tiden synes å ha vært basert på dialekten omkring Nanjing, og det var først senere, da administrasjonen ble lagt til Beijing, at den nye hovedstaden fikk innflytelse på standardspråket. På 1600-tallet fantes allerede etablerte ortoepiakademier, hvis mål var å tilpasse uttalen til beijingstandard, men disse forsøkene hadde begrenset gjennomslag. Så sent som på 1800-tallet hadde keiseren i mange tilfeller vanskelig for å forstå sine egne ministre ved hoffet på grunn av mangel av en enhetlig uttale. Fram til 1909, under Qingdynastiet, ble Beijingdialekten benyttet som guoyu (國語, guóyǔ) – «rikstale».
Først etter at den kinesiske republikk ble opprettet i 1912 ble forsøkene på å fastsette et felles standardspråk mer effektive. Til å begynne med ble det gjort forsøk på å blande beijingstandarden med innslag fra dialekter og språk fra forskjellige deler av Kina, men dette førte til et alt for kunstlet språk som ingen kunne betrakte som naturlig og enda mindre beherske korrekt. I 1924 innførte man i stedet Beijiingdialekten som standard for hele landet på grunn av den høye prestisje den hadde nydt i hundrevis av år. Innslag fra andre dialekter kam man fremdeles finne, men de er få.
Etter opprettelsen av Folkerepublikken Kina i 1949 drev kommunistene den nasjonale standardiseringen basert på hovedstadsdialekten videre. I 1955 ble den offisielle betegnelsen endret til putonghua ( 普通話, pǔtōnghuà), men den termen er ikke blitt akseptert på Taiwan. Standardspråket på fastlandet og Taiwan skiller seg ad i visse henseender, men i hovedsak bør de betraktes som mer eller mindre identiske.
Både i Fastlands-Kina og på Taiwan undervises standardkinesisk på grunnskolenivå, og bruken av det oppmuntres aktivt. Som resultat av disse anstrengelsene behersker de fleste på fastlandet og Taiwan språket på et høyt nivå. I Hongkong er det dominerende språket kantonesisk, men standardkinesisk vinner terreng også der.
Javed Kurd

Utdannelse

Etter et år på Agder musikkonservatorium tok Javed Kurd cand.mag-graden i musikk ved Universitetet i Oslo. Han begynte deretter på hovedfagsstudiet i musikk, men fullførte ikke hovedfaget.
Saint-Alban kjernekraftverk

Saint-Alban kjernekraftverk er et kjernekraftverk som produserer elektrisk kraft i regionen Rhône-Alpes i departementet Isère i det sentral-østlige Frankrike. Det ble bygget og godkjent for igangsetting i perioden fra 1979 til 1985. Installert maksimal effekt er 2 762 MW, og årsproduksjonen i 2006 var på om lag 16,5 TWh elektrisk kraft. Anlegget har i alt to reaktorer som er i operativ drift.
Chapter 11

Chapter 11 er et avsnitt i konkurslovene i USA (US bankruptcy code). Begrepet betegner at et selskap går konkurs.
Paamiut

Paamiut (dansk: Frederikshåb, tidligere stavet Pâmiut) den største byen og administrativt sentrum i Paamiut kommune sydvest på Grønland. Byen ligger på en slette, omkranset av fjell.
Navnet betyr «de som bor ved munningen», og gjenspeiler at byen ligger ved munningen av Kuannersooqfjorden. Klimaet her gjør at havet ikke fryser til om vinteren.
Byen ble etablert i 1742 av Jakob Severin, som en handelsplass, og er en av Grønlands eldste byer. Den vokste senere på grunn av handelen med skinn og hvalprodukter. Den ble også kjent for sine klebersteinprodukter. På 1950-tallet utviklet byen en blomstrende torskeindustri, som varte til 1989, da torskebestanden falt.
Byen hadde 1 817 innbyggere pr 2005.
Byens folkeskole heter Atuarfik Tuiisak (Tuiisak skole). I tillegg har de en handels- og sjøfartsskole; Imarsiornermik Ilinniarfik.
Byens sykehus heter «Dronning Magrethep peqqissaavia» (Dronning Magrethes helsesenter). Dette ble innviet i 1990. Det gamle sykehuset var i bruk fram til 1998. Det nye sykehuset har ti sengeplasser, og bl.a. egen operasjonsavdeling, røntgenavdeling og fødestue.
Fylkesvei 4782

Fylkesvei 4782 går mellom Fikstveit og Bjoland i Tysvær kommune. Veien er 4,9 km lang.
Frem til 2019 hadde veien betegnelsen fylkesvei 782.
Hoeryong konsentrasjonsleir

Hoeryong konsentrasjonsleir (Kwan-li-so (omstillingsleir) nummer 22) er en konsentrasjonsleir nær byen Hoeryong i den nordkoreanske provinsen Nord-Hamgyong. Leiren er en av seks i det nordkoreanske Kwallisosystemet, et maktapparatet for å straffe politiske fanger i slavearbeids- og konsentrasjonsleirer.
Det er estimert at mer enn 50 000 politiske fanger er innesperret i leiren, fordelt på et areal på størrelse med Washington D.C. Årsaken til at de er der skal være at de har uttalt seg negativt til kommunistregimet. Fangene er politiske fanger og deres slektninger i tre generasjoner. Noen av fangene skal ha blitt født og oppvokst der. De blir tvunget til hardt slavearbeid og blir torturert. Fangevoktere og fanger som har rømt fra landet har gitt vitneutsagn som forklarer hvordan leiren fungerer.
Oben am jungen Rhein

«Oben am jungen Rhein» er nasjonalhymnen i Liechtenstein.
Teksten er skrevet i 1850 av Jakob Josef Jauch. Melodien er den samme som kongehymnen som brukes i Storbritannia (God Save the King/Queen), og som i perioden 1871-1918 også ble brukt i Tyskland.
Sjasjlyk

Sjasjlyk (Russisk: шашлык, fra krim-tatarisk şışlıq) er en matrett fra det tidligere Sovjetunionen. Sjasjlyk er en variant av shish kebab, og lages vanligvis fra enten biff, svin, kylling eller lam, på bakgrunn av lokale skikker eller religion. Det er ikke uvanlig å se sjasjlyk på menyen til restauranter, men vanligvis selges det av gateselgere som griller kjøttet over bål eller kullgrill. Sjasjlyk lages vanligvis på Mangal, en tyrkisk grill.
Desillion

En desillion er det naturlige tallet 10⁶⁰, som også kan skrives:
1 000 000 000 000 000 000 000 000 000 000 000 000 000 000 000 000 000 000 000 000.
Det er det samme som en million nonillioner.
En desilliondel er 10⁻⁶⁰.
Zamość

Vennskapsbyer

OWHC-byer og Bardejov, Loughborough, Schwäbisch Hall, Sumy, Zjovkva
1. bakke-til-bakke-missilbrigade

1. bakke-til-bakke-missilbrigade (russisk: 1-я Гвардейская ракетная Оршанская орденов Суворова и Кутузова бригада) er en russisk missilbrigade underlagt 49. kombinerte armé i Søndre militærdistrikt. Brigaden er forlagt til Krasnodar.

Organisering

Organiseringen av brigaden kan være standard bakke-til-bakke-missilbrigade med Iskander
Mette Tranborg

Klubb

Tranborg startet å spille håndball i den lokale klubben VRI, men meldte tidlig overgang til Aarhus, hvor hun ble den første 16-åring med dispensasjon til å spille seniorhåndball i Danmark.

Landslag

Tranborg ble tatt ut i det danske kvinnelandslagets bruttotropp til Håndball-EM 2014, men var ikke blant de 16 utvalgte. Hun ble allikevel hentet inn ved slutten av mesterskapet, som erstatning for en skadet Stine Jørgensen.
Super Junior

Super Junior (슈퍼주니어), noen ganger kalt SJ eller SuJu (슈주), er en trettenmanns boygroup fra Seoul, Sør-Korea. De er under det koreanske plateselskapet SM Entertainment og er for øyeblikket den tredje største gruppen under SM Entertainment. 
Super Junior har gitt ut syv studioalbum og flere CD-singler siden 2005. Deres mest suksessfulle album Don't Don, var det nest best selgende albumet i 2007. Gruppen har mottatt fire «music awards» fra M.NET/MK Music Festival og fire fra Golden Disk Awards. Suju er den andre gruppen som vinner Favourite Artist Korea på MTV Asia Awards, etter JTL. I 2009 slapp de det nye albumet Sorry, Sorry. Etter suksessen med Sorry, Sorry fortsatte de suksessen med det fjerde albumet Bonamana, denne gangen med under ti medlemmer. Dette fordi Kangin hadde gått til hæren, Kibum satser på sin skuespillerkarriere, og Hankyung trakk seg fra SM Entertainment (etter en årelang rettssak, som han vant i slutten av 2010).
Den norske plateprodusenten Håvid Engmark skrev sammen med plateprodusenten Mick Lister låta Rock this house for Super Junior i 2005. Sangen ble utgitt sammen med albumet Twins.